ভারতীয় স্টার্টআপ ইকিসিস্টেম একটি অনিশ্চিত পরিবর্তনের মদ্য দিয়ে যাচ্ছে। ২০০০ সালে খুব অল্প কয়োকজন ডট কম বাব্‌ল বার্স্ট-এর ফলাফল বুঝতে পেরেছিলেন। ২০০৮ সালে টেক স্টার্টআপের ক্ষেত্রে আরও অনেক বেশী সংখ্যক মানুষ ক্ষতির ,সম্মুখীন হয়েছেন। বর্তমান সময়ের এই পরিবর্তনের মধ্য দিয়ে আরও অনেক বেশী সংখ্যক স্টার্ট আপ, অন্ত্রপ্রেনিওর, কর্মী, কন্ট্রাক্টর, সাপ্লায়ার - সকলেই যাচ্ছেন। সামগ্রিকভাবে ভারতের টেক স্টার্ট আপের ভবিষ্যৎ উজ্জ্বল মনে হলেও আলাদা আলাদা করে প্রত্যেকটি সংস্থার ভবিষ্যৎ কিন্তু অনিশ্চিত। গত ১৮-২৪ মাসে আমরা বেশ কয়েকটি টালমাটাল দিনের মধ্য দিয়ে গিয়েছি। উদ্যোগপতিদের সঙ্গে আমার ব্যক্তিগত কথোপকথনের জায়গা থেকেই আমার বিশ্বাস আমরা ফের একটা গোলকধাঁধায় প্রবেশ করতে চলেছি। এটা অনেকটা উদ্দাম, উশৃঙ্খল নিশিযাপনের পরের সকালের মতো। হঠাৎ হ্যাংওভার কাটিয়ে উঠে মোবাইল ফোনের স্ক্রিনে মায়ের অসংখ্য মিসড কল দেখতে পাওয়ার মতো। শুরুয়াতি ব্যবসার সঙ্গে যাঁরা জড়িত তাঁদের ভয় পাওয়ার কারণ নিশ্চয় আছে, তার কারণ খারাপ দিন আসবেই। কার ভুলে এই পরিণতি তা ভেবে, তর্ক করে লাভ নেই। পরিবর্তন যখন আসছে, তখন কীভাবে তার সঙ্গে মানিয়ে নেওয়া এবং তার মোকাবিলা করা যায় তার জন্য প্রস্তুত হতে হবে। সব শক্তি সঞ্চয় করে সমস্যার কঠিন হাতে মোকাবিলা করতে পারলে লাভ হতে পারে।যদি তা হয়, তাহলে সকলকে জড়িয়ে ধরে আনন্দ উদযাপন করবেন। আর যদি সমস্যার মোকাবিলা না করতে পারেন, তা হলেও যেন কয়েক বছর পর সকলে একে অপরকে জড়িয়ে ধরে বলতে পারেন যে, বিপদের মুখে আপনারা ভেঙে পড়েননি। একে অপরের সঙ্গে থেকে আরও এতগুলো বছর পেরিয়ে এসেছেন। মনে রাখবেন, সমস্যার সঙ্গে কঠোর হবেন, মানুষের সঙ্গে নয়।